OSNOVNA ŠKOLA STARI JANKOVCI

Naselje Ruđera Boškovića 1

Stari Jankovci

KLASA:012-03/21-01/02

URBROJ:2188-36-05-21-1

Stari Jankovci, 19. ožujka 2021.

Na temelju članka 58. Statuta Osnovne škole Stari Jankovci, a u svezi članka 52. Zakona o proračunu („Narodne novine“ br. 87/08, 136/12 i 15/15), na prijedlog ravnatelja, Školski odbor dana 19. ožujka 2021. donosi

**PRAVILNIK O STJECANJU I NAČINU KORIŠTENJA VLASTITIH PRIHODA**

Članak 1.

Ovim Pravilnikom uređuju se mjerila i način korištenja vlastitih prihoda Osnovne škole Stari Jankovci (u daljnjem tekstu: Škola).

Članak 2.

Vlastitim prihodima smatraju se prihodi koje Škola ostvaruje od obavljanja poslova na tržištu i u tržnim uvjetima, a koji se ne financiraju iz proračuna.

U skladu sa stavkom 1. ovog članka, Škola može ostvariti vlastite prihode od:

* iznajmljivanja školskog prostora i školskih stanova
* prodaje viška proizvedene električne energije
* prodaje starog papira

 Članak 3.

Školski prostor iz članka 2. ovog Pravilnika može se iznajmiti sportskim klubovima, građanima i sportskim udrugama, ustanovama i drugim pravnim osobama za održavanje rekreacije, sastanaka, predavanja i sl., ako djelatnost koju bi obavljali u iznajmljenom školskom prostoru ne ometa ostvarivanje plana i programa rada Škole.

Najam školskog prostora ostvaruje se sukladno Odluci o uvjetima i načinu korištenja imovine školskih ustanova čiji je osnivač Vukovarsko-srijemska županija.

Školski stanovi iz članka 2. ovog Pravilnika mogu se iznajmiti zaposlenicima Škole na temelju Ugovora o najmu.

Članak 4.

Kao povlašteni proizvođač električne energije Škola višak električne energije prodaje HEP Opskrbi, po cijeni definiranoj Zakonom o obnovljivim izvorima energije i visokoučinkovitoj kogeneraciji, odnosno po povoljnijim uvjetima otkupa koje može ponuditi HEP Opskrba.

Članak 5.

Učenici i djelatnici škole mogu sudjelovati u prikupljanju starog papira.

Cijena otkupa robe iz stavka 1. ovog članka obračunava se po važećem cjeniku kupca.

Članak 6.

Ostvareni prihodi iz članka 2. ovog Pravilnika koristit će se za podmirenje:

- materijalnih i financijskih rashoda

- kupnju opreme

- troškova rada radnicima koji obavljaju poslove kojim se ostvaruju vlastiti prihodi, sukladno propisima koji uređuju radne odnose, kolektivnom ugovoru i/ili općem aktu Škole

- ostalih rashoda nastalih obavljanjem djelatnosti Škole, a za koje nisu dostatni prihodi Osnivača.

Članak 7.

Vlastiti prihodi ostvareni tijekom jedne kalendarske godine, koji se ne utroše u toj godini, prenose se u sljedeću kalendarsku godinu za podmirenje troškova navedenih u članku 6.

Članak 8.

Ovaj Pravilnik stupa na snagu danom donošenja, a objavit će se na oglasnoj ploči i mrežnoj stranici Škole.

 Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Melita Begović prof.

 Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Anđelko Lučić, prof.